b'\n_START_ARTICLE_\nPavao Melada\n_START_PARAGRAPH_\nFra Pavao Melada (Ka\xc5\xa1tel \xc5\xa0tafili\xc4\x87, 15. svibnja 1916. - Omi\xc5\xa1, 26. studenoga 2003.), hrvatski katoli\xc4\x8dki sve\xc4\x87enik, teolog, visoki crkveni du\xc5\xbenosnik\n_START_SECTION_\n\xc5\xbdivotopis\n_START_PARAGRAPH_\nRodio se u Ka\xc5\xa1tel \xc5\xa0tafili\xc4\x87u. Osnovnu \xc5\xa1kolu zavr\xc5\xa1io je u Ka\xc5\xa1tel Novom, klasi\xc4\x8dnu gimnaziju u Sinju. Filozofsko-teolo\xc5\xa1ki studij zavr\xc5\xa1io u Sinju i Makarskoj. Godine 1933. u Zaostrogu pristupio franjevcima. Vje\xc4\x8dne zavjete polo\xc5\xbeio je 21. studenoga 1937. u Makarskoj. Studirao bogoslovlje u Makarskoj i Rimu. U Rimu doktorirao bogoslovlje. Zaredio se 1940. godine za sve\xc4\x87enika. 1944. na poslijediplomskom studiju u Antonianumu. Istra\xc5\xbeivao djela Ivana Dunsa Skota. Po zavr\xc5\xa1etku studija uklju\xc4\x8dio se u nanstveni projekt Papinske me\xc4\x91unarodne marijanske akademije (PAMI) i Me\xc4\x91unarodne skotisti\xc4\x8dke komisije za kriti\xc4\x8dno izdanje djela franjeva\xc4\x8dkoga nau\xc4\x8ditelja bl. Ivana Duns Skota. U Papinskoj me\xc4\x91unarodnoj marijanskoj akademiji pola stolje\xc4\x87a marljivo promicao slavu i \xc5\xa1tovanje BDM. Sudjelovao u pripremi progla\xc5\xa1enja dogme o Uznesenju Marijinu. Dugo godina obna\xc5\xa1ao du\xc5\xbenost tajnika i predsjednika Papinske me\xc4\x91unarodne marijanske akademije (Pontifica academia mariana internationalis) u Rimu. Profesor na rimskom u\xc4\x8dili\xc5\xa1tu Antonianumu. Organizirao je me\xc4\x91unarodne mariolo\xc5\xa1ke i marijanske kongrese. Uredio je na stotine svezaka Akademijinih izdanja. Najzaslu\xc5\xbeniji je uz fra Karla Bali\xc4\x87a da je 1971. godine u Zagrebu i u Mariji Bistrici odr\xc5\xbean me\xc4\x91unarodni mariolo\xc5\xa1ki i marijanski kongres. To je bio prvi od reda velikih skupova Crkve u Hrvata na otvorenom. Zadnjih godina \xc5\xbeivota \xc5\xbeivio je u Omi\xc5\xa1u, gdje je i umro u samostanu Gospe Karmelske u Omi\xc5\xa1u. Pokopan je dva dana poslije u franjeva\xc4\x8dku grobnicu na mjesnom groblju Vrisovcima u Omi\xc5\xa1u. Misu zadu\xc5\xa1nica bila je u crkvi Gospe Karmelske u Omi\xc5\xa1u. Predvodio ju je provincijal Franjeva\xc4\x8dke provincije Presvetoga Otkupitelja fra \xc5\xbdeljko Toli\xc4\x87.'